To unge mænd truede tirsdag eftermiddag klokken 16.10 personalet med en stor kniv og fik udleveret et endnu ukendt beløb.

For kort tid siden blev banken i Nørresundby udsat for røveri. Ifølge Nordjyllands Politi var det to unge mænd, der truede personalet med en stor kniv. De to mænd flygtede i en sort bil med hvide nummerplader. Bilen kan være en Ford Mondeo. Foreløbig har politiet ikke flere oplysninger om de to gerningsmænd, men hører gerne fra eventuelle vidner på telefon 114.